section_heading: Biskup
paragraph_text: Papa Pavao VI. imenovao ga je biskupom koadjutorom biskupije Pereira i naslovnim biskupom Villa Regisa, 2. lipnja 1971. Posvećen je za biskupa 18. srpnja 1971. Glavni zareditelj bio je nadbiskup Ángelo Palmas, a suzareditelji nadbiskup Aníbal Muñoz Duque i biskup Baltasar Álvarez Restrepo, kojega je Castrillón Hoyos naslijedio na čelu biskupije Pereira, 1. srpnja 1976.